
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 702 

24 Απριλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή εργασία του πολιτικού προσωπικού του 
Ταμείου Επικουρικής Ασφάλισης και Πρόνοιας 
Απασχολούμενων στα Σώματα Ασφαλείας για 

το έτος 2015. 1 

Έκδοση ακαδημαϊκής ταυτότητας για καθηγητές των 
Α.Ε.Ι. και Α.Ε.Α., λέκτορες των Πανεπιστημίων, Κα¬ 
θηγητές εφαρμογών των Τ.Ε.Ι., Ειδικό Εκπαιδευ¬ 
τικό Προσωπικό (Ε.Ε.Π.), Εργαστηριακό Διδακτικό 
Προσωπικό (Ε.ΔΙ.Π.), Ειδικό Τεχνικό Εργαστηριακό 
Προσωπικό (Ε.Τ.Ε.Π.), ερευνητές και τακτικό προ¬ 
σωπικό των Α.Ε.Ι., Α.Ε.Α. και ερευνητικών κέντρων/ 


φορέων». 2 

ΑΠΟΦΑΣΕΙ Σ 

Αριθμ. ΓΔΟΕΣ/1/1/41 (1) 


Υπερωριακή εργασία του πολιτικού προσωπικού του Τα¬ 
μείου Επικουρικής Ασφάλισης και Πρόνοιας Απασχο- 
λουμένων στα Σώματα Ασφαλείας για το έτος 2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις 

α) των άρθρων 94 και 136 του ν. 3655/2008 «Διοικητική 
και οργανωτική μεταρρύθμιση του Συστήματος Κοινω¬ 
νικής Ασφάλισης και λοιπές ασφαλιστικές διατάξεις» 
(Α'58), όπως τροποποιήθηκε με το ν. 4142/2013 (Α' 83). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο 1 του Π.Δ. 63/2005 (Α' 98). 

γ) του Π.Δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20). 

δ) του Π.Δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21). 

ε) της υπ’ αριθ. Υ5/27-1-2015 απόφαση του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 204). 


στ) της υπ’ αριθ. Υ97/20-02-2015 απόφαση Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Ιωάννη Πανούση», (Β'299). 

2. Τις διατάξεις του άρθρου 20 του Ν. 4024/2011 «Συ- 
νταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» (Α' 226), όπως συμπληρώθηκε 
με το άρθρο πέμπτο παρ. 7 του Ν. 4047/2012 (Α' 31) και 
αντικαταστάθηκε με την παρ. 1 του άρθρου 176 του 
Ν. 4261/14 (Α' 107). 

3. Την ανάγκη υπερωριακής απασχόλησης του προσω¬ 
πικού του Ταμείου προκειμένου να διεκπεραιωθούν ερ¬ 
γασίες που αφορούν: προετοιμασία και έκδοση πλήθους 
αποφάσεων Διοίκησης (Δ.Σ. του Ταμείου), συνολικά δε για 
τους Τομείς Πρόνοιας και Επικουρικής Ασφάλισης του 
Ταμείου, ως και τον Κλάδο Υγείας αυτού και συγκεκριμέ¬ 
να τις παροχές (εφάπαξ - επικουρικές συντάξεις- προσω¬ 
πικά δάνεια εκτάκτων αναγκών - οικονομικές ενισχύσεις 
αναξιοπαθούντων), έλεγχο εσόδων, εκκαθάριση δαπανών, 
καταχώριση λογιστικών στοιχείων του νέου Λογιστικού 
Σχεδίου, σύνταξη Ισολογισμού - Απολογισμού του Τα¬ 
μείου έτους 2015, αξιοποίηση ακίνητης περιουσίας του 
Ταμείου, διαχείριση Ενσήμου ΕΛ.ΑΣ., σχεδιαζόμενη πλήρη 
μηχανογράφηση των οικονομικών και άλλων στοιχείων 
του Τ αμείου και τέλος, εφαρμογή του ηλεκτρονικού πρω¬ 
τοκόλλου της διοικητικής υποστήριξης. 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των έξι χιλιάδων 
πεντακοσίων τεσσάρων ευρώ (6.504,00) και θα βαρύνει 
την εγγεγραμμένη πίστωση στον προϋπολογισμό του 
Ταμείου έτους 2015 (ΚΑ 00.10.0261). 

5. Την υπ’ αριθ. 134784/Λ1863 από 30/03/2015 βεβαίωση 
εγγραφής πίστωσης στον Προϋπολογισμό Δαπανών, 
Διοίκησης και Λειτουργίας του Τ.Ε.Α.Π.Α.Σ.Α που αφορά 
αποζημίωση υπερωριακής εργασίας Πολιτικών Υπαλλή¬ 
λων (ΚΑΕ 0261). 

6. Την υπ’ αριθ. 8000/20/49/15-μστ * 1 από 31-12-2014 από¬ 
φασή μας, «Εγκριση προϋπολογισμού ΤΕΑΠΑΣΑ, οικο¬ 
νομικού έτους 2015» (ΑΔΑ : 6ΙΗΝΙ-Ν0Ν), αποφασίζουμε: 

1. Εγκρίνουμε την καθιέρωση με αμοιβή υπερωριακής 
εργασίας των πολιτικών υπαλλήλων του Ταμείου Επι¬ 
κουρικής Ασφάλισης και Πρόνοιας Απασχολουμένων 

στα Σώματα Ασφαλείας, για το έτος 2015 και συγκε¬ 
κριμένα: για πέντε (5) υπαλλήλους (πολιτικοί υπάλλη¬ 
λοι) για χίλιες διακόσιες (1.200) ώρες εργασία που θα 
παρέχεται από Δευτέρα μέχρι και Παρασκευή και μετά 
το πέρας του ωραρίου και μέχρι την 20.00 ώρα. Οι ως 
άνω ώρες απογευματινής υπερωριακής εργασίας δεν 
θα υπερβαίνουν τις είκοσι (20) ανά υπάλληλο μηνιαία. 

2. Υπεύθυνοι ελέγχου και παρακολούθησης της πραγ¬ 
ματικής παροχής της υπερωριακής απασχόλησης ορί¬ 
ζονται οι εκάστοτε Τμηματάρχες των Τμημάτων του 
Τ.Ε.Α.Π.Α.Σ.Α., οι οποίοι θα παρέχουν βεβαιώσεις στο 
Τμήμα Διοίκησης Ανθρωπίνου Δυναμικού και εν συνε¬ 
χεία ο Τμηματάρχης του Τμήματος Διοίκησης Ανθρω¬ 
πίνου Δυναμικού ή ο αναπληρωτής αυτού θα χορηγεί 
συνολική βεβαίωση. Η βεβαίωση αυτή αποτελεί προϋπό¬ 
θεση για την καταβολή της υπερωριακής αποζημίωσης. 

3. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι την 31-12-2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΠΑΝΟΥΣΗΣ 
-♦- 

Αριθμ. Φ. 122.1 /48 /53249/Ζ2 (2) 

Έκδοση ακαδημαϊκής ταυτότητας για καθηγητές των 
Α.Ε.Ι. και Α.Ε.Α., λέκτορες των Πανεπιστημίων, Κα¬ 
θηγητές εφαρμογών των Τ.Ε.Ι., Ειδικό Εκπαιδευτικό 
Προσωπικό (Ε.Ε.Π.), Εργαστηριακό Διδακτικό Προ¬ 
σωπικό (Ε.ΔΙ.Π.), Ειδικό Τεχνικό Εργαστηριακό Προ¬ 
σωπικό (Ε.Τ.Ε.Π.), ερευνητές και τακτικό προσωπικό 
των Α.Ε.Ι., Α.Ε.Α. και ερευνητικών κέντρων/φορέων». 

Ο ΥΠΟΥΡΓΟΣ ΠΟΛΙΤΙΣΜΟΥ, 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. τις διατάξεις: 

α) της παρ. 1 του άρθρου 16, των παρ. 5 και 6 του 
άρθρου 28, των παρ. 1,2 και 3 του άρθρου 29 και του 
στοιχείου δ' της παρ. 5 του άρθρου 77 του ν.4009/2011 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανώτατων εκπαιδευτικών 
ιδρυμάτων» (Α'195), όπως ισχύει, 

β) του ν. 3432/2006 με τίτλο «Δομή και λειτουργία της 
Εκκλησιαστικής Εκπαίδευσης» (ΑΊ4), 

γ) του π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α'20), 

δ) του π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α'21), 

ε) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθη¬ 
κε με το πρώτο άρθρο του π.δ. 63/2005 (Α'98), καθώς 
και το π.δ. 113/2010 «Ανάληψη υποχρεώσεων από τους 
Διατάκτες». (Α' 194), 

στ) του π.δ. 114/2014 «Οργανισμός του Υπουργείου 
Παιδείας και Θρησκευμάτων» (ΑΊ81), 

ζ) των παρ. 1,2 και 3 του άρθρου 13 και του άρθρου 
81 του ν.4310/2014 «Ερευνα, Τεχνολογική Ανάπτυξη και 
Καινοτομία και άλλες διατάξεις» (Α'258), 


η) του π.δ. 29/1998 για τη «Σύσταση ΑΕ “ΕΘΝΙΚΟ ΔΙ¬ 
ΚΤΥΟ ΕΡΕΥΝΑΣ ΤΕΧΝΟΛΟΓΙΑΣ ΑΈ/’» (Α' 34), όπως τρο¬ 
ποποιήθηκε από τον ν. 2919/2001 (ΑΊ28), το π.δ. 308/2001 
(Α'209), το π.δ. 145/2003 (ΑΊ21) και τον ν. 3438/2006 
(Α'33), 

2. την υπ’ αριθμ. 152.831/ΨΣ5951-Α2/22-7-2010 Ένταξη 
της Οριζόντιας Πράξης με τίτλο: «Προηγμένες υπολο¬ 
γιστικές υπηρεσίες για την ερευνητική και ακαδημαϊκή 
κοινότητα» με κωδικό ΜΙ3 296114. 

3. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζει: 

Άρθρο 1 

Ορισμός και δικαιούχοι ακαδημαϊκής ταυτότητας 

1. Ως ακαδημαϊκή ταυτότητα ορίζεται η ταυτότητα που 
αποδεικνύει την ιδιότητα του κατόχου της στο οικείο 
εκπαιδευτικό ίδρυμα/ερευνητικό φορέα. 

2. Δικαιούχοι ακαδημαϊκής ταυτότητας είναι: 

α) Οι καθηγητές των Α.Ε.Ι. και Α.Ε.Α., οι λέκτορες των 
Πανεπιστημίων και οι Καθηγητές Εφαρμογών των Τ.Ε.Ι. 

β) Το Ειδικό Εκπαιδευτικό Προσωπικό (ΕΕΠ), το Εργα¬ 
στηριακό Διδακτικό Προσωπικό (Ε.ΔΙ.Π), το Ειδικό Τε¬ 
χνικό Εργαστηριακό Προσωπικό (Ε.Τ.Ε.Π.), οι ερευνητές 
καθώς και το τακτικό προσωπικό των Α.Ε.Ι., Α.Ε.Α. και 
ερευνητικών κέντρων/φορέων, που μισθοδοτείται από 
το οικείο ίδρυμα/ερευνητικό φορέα και περιλαμβάνεται 
στην απογραφή των υπαλλήλων του δημοσίου. 

Άρθρο 2 

Στοιχεία της ακαδημαϊκής ταυτότητας 

1. Η ακαδημαϊκή ταυτότητα είναι αυστηρά προσωπική 
για τον δικαιούχο. 

2. Στην ακαδημαϊκή ταυτότητα ενσωματώνεται η φω¬ 
τογραφία του δικαιούχου και αναγράφονται το ονομα¬ 
τεπώνυμό του, η ιδιότητά του, ο αριθμός μητρώου του, 
το οικείο Ίδρυμα/Φορέας και η Σχολή/Τμήμα/Ινστιτούτο 
του, η έδρα του Ιδρύματος/Φορέα, καθώς και ο μήνας 
και το έτος έκδοσης και λήξης της ακαδημαϊκής ταυ¬ 
τότητας. Τέλος, στην ακαδημαϊκή ταυτότητα ενσωμα¬ 
τώνεται ο Αριθμός Μητρώου Κοινωνικής Ασφάλισης 
(ΑΜΚΑ). 

3. Προς διευκόλυνση της απόδειξης της ιδιότητας 
των δικαιούχων και των σχετικών αναγνωριζόμενων 
δικαιωμάτων εντός των κρατών μελών της Ευρωπαϊκής 
Ένωσης και της Ζώνης Ελευθέρων Συναλλαγών, στην 
ακαδημαϊκή ταυτότητα αναγράφονται τα στοιχεία των 
δικαιούχων, του ιδρύματος όπου απασχολούνται και τα 
λοιπά αναγνωριστικά στοιχεία και με λατινικούς χαρα¬ 
κτήρες ή στην αγγλική γλώσσα. 

Άρθρο 3 

Χρονική διάρκεια και διακοπή ισχύος 
της ακαδημαϊκής ταυτότητας 

1. Στους δικαιούχους του άρθρου 1 παρ. 2 η ακαδημα¬ 
ϊκή ταυτότητα χορηγείται οποτεδήποτε. Η ακαδημαϊκή 
ταυτότητα ισχύει για πέντε (5) έτη ή λιγότερο σε κάθε 
περίπτωση που ο δικαιούχος θα απολέσει την ιδιότητά 
του για οποιοδήποτε λόγο. Σε αυτή την περίπτωση η 
αρμόδια υπηρεσία του αντίστοιχου Ιδρύματος/Φορέα 
ακυρώνει την ακαδημαϊκή ταυτότητα στο κεντρικό πλη¬ 
ροφοριακό σύστημα. 

Αρθρο 4 

Διαδικασία έκδοσης της ακαδημαϊκής ταυτότητας 

1. Η διαδικασία αίτησης και έκδοσης της ακαδημαϊκής 
ταυτότητας γίνεται αποκλειστικά και μόνο ηλεκτρονικά, 
μέσω υπηρεσίας κεντρικού πληροφοριακού συστήμα¬ 
τος, η οποία παρέχεται από το Υπουργείο Πολιτισμού, 
Παιδείας και Θρησκευμάτων, με την τεχνική υποστήριξη 
της Ανώνυμης Εταιρείας με την επωνυμία «Εθνικό Δί¬ 
κτυο Έρευνας Τεχνολογίας Α.Ε. » (ΕΔΕΤ), η οποία έχει 
συσταθεί με το άρθρο 1 του Π.δ. 29/1998 (Α' 34). 

2. Οι δικαιούχοι πιστοποιούνται στο κεντρικό πληρο¬ 
φοριακό σύστημα έκδοσης ακαδημαϊκής ταυτότητας 
υποβάλλοντας τα στοιχεία τους, ακολουθώντας την 
προβλεπόμενη στην ηλεκτρονική υπηρεσία διαδικασία. 

3. Οι πιστοποιούμενοι δικαιούχοι υποχρεούνται να 
καταχωρίζουν τα αναγκαία για την έκδοση ακαδημαϊ¬ 
κής ταυτότητας στοιχεία τους υπό τους όρους και τις 
προδιαγραφές που περιγράφονται στο πληροφοριακό 
σύστημα, δηλώνοντας υπεύθυνα και καταχωρίζοντας 
μόνο αληθή, ισχύοντα και ορθά στοιχεία. Αν οι δικαι¬ 
ούχοι παρατηρήσουν οποιοδήποτε σφάλμα στα στοι¬ 
χεία που έχουν καταχωρηθεί, οφείλουν να απευθυνθούν 
άμεσα στην αρμόδια υπηρεσία του Ιδρύματος/Φορέα, 
προκειμένου να γίνει η σχετική διόρθωση. Περαιτέρω, 
οι αιτούντες ακαδημαϊκή ταυτότητα οφείλουν να τηλε- 
φορτώσουν αρχείο με την πρόσφατη προσωπική φω¬ 
τογραφία τους, η οποία θα ενσωματωθεί σε αυτή. Οι 
προδιαγραφές της φωτογραφίας των δικαιούχων και 
ιδίως η ανάλυση, οι διαστάσεις και το περιεχόμενό της, 
ορίζονται στο κεντρικό πληροφοριακό σύστημα. 

4. Με την οριστική ηλεκτρονική υποβολή των αιτήσεων 
των δικαιούχων, οι αρμόδιες υπηρεσίες των Ιδρυμάτων/ 
Φορέων ελέγχουν την ορθότητα των στοιχείων των 
αιτήσεων και εγκρίνουν, απορρίπτουν ή ζητούν τη δι¬ 
όρθωσή τους κατά το άρθρο 6. 

5. Σε περίπτωση απώλειας, καταστροφής, έκδοσης 
με εσφαλμένα στοιχεία ή κλοπής της ακαδημαϊκής 
ταυτότητας, οι δικαιούχοι δύνανται να αιτούνται την 
επανέκδοσή της από την αρμόδια υπηρεσία του Ιδρύ- 
ματος/Φορέα. Μετά την ως άνω έγκριση της αρμόδιας 
υπηρεσίας του Ιδρύματος/Φορέα, η διαδικασία πραγμα¬ 
τοποιείται εξ αρχής ως ανωτέρω. Η επανέκδοσή ακα¬ 
δημαϊκής ταυτότητας γίνεται εντός είκοσι ημερών από 
την ημερομηνία δήλωσης της απώλειας, εσφαλμένων 
στοιχείων, καταστροφής ή κλοπής της. 

6. Ο δικαιούχος οφείλει να υποβάλει νέα αίτηση για 
έκδοση ακαδημαϊκής ταυτότητας με ακύρωση της ήδη 
υφισταμένης σε κάθε περίπτωση αλλαγής των στοιχεί¬ 
ων της παραγράφου 2 του άρθρου 2. 

7. Τα Α.Ε.Ι., οι Α.Ε.Α. και οι ερευνητικοί φορείς παρέ¬ 
χουν τεχνικές υπηρεσίες υποστήριξης της διαδικασίας 
έκδοσης των ακαδημαϊκών ταυτοτήτων για όσους δι¬ 
καιούχους το επιθυμούν. 

Αρθρο 5 

Εκτύπωση και παραλαβή 
της ακαδημαϊκής ταυτότητας 

1. Οι δικαιούχοι της παραγράφου 2 του άρθρου 1 της 
παρούσης, παραλαμβάνουν την ακαδημαϊκή τους ταυτό¬ 
τητα από την αρμόδια υπηρεσία του οικείου Ιδρύματος/ 
Φορέα. 

2. Την κατά την παρ. 4 του άρθρου 4 ηλεκτρονική 
και σε πραγματικό χρόνο έγκριση από τις αρμόδιες 


υπηρεσίες των Ιδρυμάτων/Φορέων ακολουθεί η εκτύ¬ 
πωση των αντίστοιχων ακαδημαϊκών ταυτοτήτων των 
δικαιούχων. 

3. Οι δικαιούχοι ειδοποιούνται είτε ηλεκτρονικά είτε με 
οποιοδήποτε άλλο πρόσφορο μέσο για την αποστολή 
της ακαδημαϊκής τους ταυτότητας στην αρμόδια υπη¬ 
ρεσία του Ιδρύματος/Φορέα. Η ταυτότητα θα πρέπει 
να βρίσκεται εκεί εντός 10 εργάσιμων ημερών από την 
έγκριση της αίτησης από τις αρμόδιες υπηρεσίες των 
Ιδρυμάτων/Φορέων. 

4. Ο δικαιούχος μεταβαίνει αυτοπροσώπως στην αρ¬ 
μόδια υπηρεσία του Ιδρύματος/Φορέα και παραλαμβάνει 
την ακαδημαϊκή ταυτότητα επιδεικνύοντας την αστυ¬ 
νομική του ταυτότητα ή το ισχύον διαβατήριο ή την 
ισχύουσα άδεια οδήγησης. Σε περίπτωση παραλαβής 
από τρίτο πρόσωπο, απαιτείται να επιδεικνύεται σχετική 
εξουσιοδότηση του δικαιούχου με θεωρημένο το γνήσιο 
της υπογραφής του από δημόσια Αρχή. 

5. Η ακαδημαϊκή ταυτότητα παραμένει στην αρμόδια 
υπηρεσία του Ιδρύματος/Φορέα για έξι μήνες από την 
ημέρα της σχετικής ειδοποίησης προς τον δικαιούχο. 
Εφόσον ο δικαιούχος δεν προσέλθει για την παραλα¬ 
βή της ακαδημαϊκής ταυτότητας εντός της ανωτέρω 
προθεσμίας, η ταυτότητα ακυρώνεται. Στην περίπτω¬ 
ση αυτή, ο δικαιούχος μπορεί, εφόσον το επιθυμεί, να 
υποβάλει εκ νέου αίτηση για έκδοση ακαδημαϊκής ταυ¬ 
τότητας. 

6. Η ανώνυμη εταιρεία «Εθνικό Δίκτυο Έρευνας και 
Τεχνολογίας ΑΈ.» (ΕΔΕΤ) διαχειρίζεται εξολοκλήρου τη 
διαδικασία εκτύπωσης και διανομής της ακαδημαϊκής 
ταυτότητας, την οποία δύναται να αναθέτει εν όλω ή εν 
μέρει σε ανάδοχο ή χορηγό κατόπιν ανοιχτής δημόσιας 
διαδικασίας. 

Αρθρο 6 

Καθήκοντα Αρμόδιων Υπηρεσιών Ιδρυμάτων/Φορέων. 

1. Κάθε αρμόδια υπηρεσία του Ιδρύματος/Φορέα οφεί¬ 
λει να χορηγεί στους δικαιούχους τα στοιχεία που απαι¬ 
τούνται για την πιστοποίησή τους στο κεντρικό πληρο¬ 
φοριακό σύστημα έκδοσης ακαδημαϊκής ταυτότητας. 

2. Κάθε αρμόδια υπηρεσία του Ιδρύματος/Φορέα οφεί¬ 
λει να ενημερώνει το πληροφοριακό σύστημα για εν¬ 
δεχόμενη συνδρομή των προβλεπόμενων στο άρθρο 3. 

3. Κάθε αρμόδια υπηρεσία του Ιδρύματος/Φορέα συν¬ 
δέεται με το κεντρικό πληροφοριακό σύστημα μέσω 
ειδικής εφαρμογής, με την οποία αποκτά πρόσβαση στις 
αιτήσεις των δικαιούχων. Οι αρμόδιες υπηρεσίες των 
Ιδρυμάτων/Φορέων ελέγχουν την ορθότητα των στοιχεί¬ 
ων που έχουν καταχωρίσει οι δικαιούχοι και εγκρίνουν, 
ζητούν τη διόρθωση ή απορρίπτουν τις αιτήσεις τους 
κατά τις διατάξεις της παρούσης. 

4. Οι αρμόδιες υπηρεσίες των Ιδρυμάτων/Φορέων 
δέχονται δηλώσεις απώλειας, έκδοσης με εσφαλμέ¬ 
να στοιχεία, κλοπής ή καταστροφής της ακαδημαϊκής 
ταυτότητας, με την υποβολή των οποίων υποχρεούνται 
να την ακυρώσουν, ώστε να δύναται ο δικαιούχος να 
αιτηθεί έκδοση νέας. 

Αρθρο 7 

Λοιπές διατάξεις 

1. Από τη δημοσίευση της παρούσης στην Εφημερί¬ 
δα της Κυβερνήσεως καταργείται κάθε γενική ή ειδική 
διάταξη που βρίσκεται σε αντίθεση προς τις διατάξεις 

της παρούσης ή ανάγεται σε θέματα που ρυθμίζονται 
από αυτήν, 

2. Οι ηλεκτρονικές υποδομές της κεντρικής ηλεκτρο¬ 
νικής υπηρεσίας απόκτησης ακαδημαϊκής ταυτότητας 
δύνανται να αξιοποιούνται και για την ενσωμάτωση της 
παροχής επιπλέον υπηρεσιών, προνομίων ή εκπτώσεων 
στους κατόχους αυτής. 

3. Οι ηλεκτρονικές υποδομές της κεντρικής ηλεκτρο¬ 
νικής υπηρεσίας απόκτησης ακαδημαϊκής ταυτότητας 
δύνανται να αξιοποιούνται και για την παροχή υπηρε¬ 
σιών σε τρίτους φορείς του Δημοσίου. 

4. Οι διαχειριστές της ηλεκτρονικής εφαρμογής έκ¬ 
δοσης και διάθεσης ακαδημαϊκής ταυτότητας και κάθε 
τρίτος οφείλουν να συμμορφώνονται με τη νομοθεσία 
περί προσωπικών δεδομένων των δικαιούχων. Οι αιτού- 
ντες την έκδοση ακαδημαϊκής ταυτότητας τεκμαίρεται 
ότι παρέχουν τη συγκατάθεσή τους για τη συλλογή και 
επεξεργασία των δεδομένων προσωπικού χαρακτήρα 


που υποβάλλουν στο πληροφοριακό σύστημα έκδοσης 
ακαδημαϊκής ταυτότητας προς τον σκοπό της έκδοσης 
και διανομής των ταυτοτήτων και για λοιπούς ακαδη- 
μαϊκούς/ερευνητικούς σκοπούς. 

5. Η ανώνυμη εταιρεία "Εθνικό Δίκτυο Έρευνας και 
Τεχνολογίας Α.Ε." (ΕΔΕΤ) και τα οικεία Ιδρύματα/Φορείς 
παρέχουν στο Υπουργείο Παιδείας και θρησκευμάτων 
οποιαδήποτε πληροφορία και οποτεδήποτε αυτή ζητη¬ 
θεί, σχετικά με τις ακαδημαϊκές ταυτότητες. 

6. Το Υπουργείο Πολιτισμού, Παιδείας και Θρησκευ¬ 
μάτων δύναται να αξιοποιεί το θεσμό της ακαδημαϊκής 
ταυτότητας για την άντληση ακαδημαϊκών πληροφοριών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 1 Απριλίου 2015 

Ο ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ 

